Renaud Camus

Renaud Camus (s. 10. elokuuta 1946 on ranskalainen kirjailija. Camus on tehnyt tunnetuksi väestönvaihdoksi kutsuttua äärioikeistolaista salaliittoteoriaa, jonka mukaan ”globaali eliitti” pyrkii korvaamaan Euroopan valkoisen väestön ei-eurooppalaisella väestöllä.

Väestönvaihtoteoria 

Camus esitti käsitteen ”väestönvaihto” (, ’suuri korvaaminen’) näkyvästi vuonna 2010 kirjassaan Le grand remplacement, joskin hän oli kirjoittanut siitä jo aiemmin. Camus’n mukaan väestönvaihdossa eurooppalainen kansa korvautuu muutaman sukupolven kuluessa ei-valkoisten maahantulijoiden muodostamalla kansalla, joka ei sulaudu alkuperäiseen väestöön. Camus siteeraa kirjansa jälkisanoissa brittiläisen poliitikon Enoch Powellin Rivers of Blood -puhetta ja ranskalaisen Jean Raspailin vuoden 1973 romaania Pyhien leiri. 

Käsite grand remplacement levisi aluksi ranskalaisen laitaoikeiston piirissä ja tuli sittemmin laajemmin tunnetuksi. Englanninkielisessä teoksessaan You Will Not Replace Us (2018) Camus sanoi, että monikulttuurisuutta ajaa tietty ryhmä, väestönvaihtajat, jotka eivät välitä länsimaisen sivilisaation säilymisestä. Camus’n mukaan on myös ihmisiä, jotka ovat valmiita vastustamaan väestönvaihtoa kaikin tavoin aina kuolemaan asti.

Kirjassa L’Homme remplaçable (2012) Camus esittää, että modernin olemuksena on se, että kaikesta tulee vaihdettavissa olevaa. Kulttuurintutkimuksen professori Bruno Chaouat’n mukaan Camus pyrkii teoksessa puolustamaan väestönvaihtoteoriaa liittämällä sen osaksi modernismin kritiikkiä ja käyttämällä hyväkseen Frankfurtin koulukunnan teorioita myöhäiskapitalismin ja välineelliseen järjen luonteesta. Chaouat’n kritiikin mukaan tämä osoittaa, että väestönvaihdon käsite nojaa eugeniikan tavoin keinotekoiseen ja välineelliseen käsitykseen ihmiselämästä.

Camus nousi 2010-luvulla ranskalaisen oikeiston usein lainaamaksi julkiseksi keskustelijaksi. Hän edisti väestönvaihdon nostamista politiikkaan aluksi osallistumalla identitaarisen liikkeen (Ranskassa Les Identitaires) järjestämiin kokouksiin. Hän osallistui europarlamenttivaaleihin ”vaihdosvastaisen listan” (Liste Antiremplaciste) ehdokkaana ja myöhemmin La Ligne Claire -liikkeen ehdokkaana. Camus vetäytyi kuitenkin ehdokkuudesta, kun Ligne Clairen ehdokas oli esiintynyt hakaristin kanssa. 

Camus’ta syytettiin antisemitismistä, mutta useat oikeistokonservatiiviset juutalaiset, kuten toimittaja ja akateemikko Alain Finkielkraut, puolustivat Camus’ta ja hänen näkemyksiään.

Teoksia 
  – 2. laitos: Plieux: Renaud Camus, 2012. ISBN 979-10-91681-02-5.

Lähteet

Aiheesta muualla 

Islamin kriitikot
Ranskalaiset kirjailijat
Salaliittoteoreetikot
Vuonna 1946 syntyneet
Elävät henkilöt